עופר וולף

עופר וולף (נולד ב-1961), תת-אלוף בצה"ל במילואים, שירת כראש מטה אגף הטכנולוגיה והלוגיסטיקה.

ביוגרפיה
בשנת 1978 התגייס לצה"ל, התנדב לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר וקורס קצינים. וולף לחם במלחמת לבנון הראשונה כקצין מודיעין בסיירת, מהנחיתה מן הים בשפך נהר האוואלי שבקרבת צידון ועד ביירות. בהמשך עבר וולף לאגף הטכנולוגיה והלוגיסטיקה ושימש בתפקידי פיקוד ומטה. בשנת 1997 שימש כרע"ן פיתוח ביחידת יפת"ח. בשנים 2005–2001 פיקד וולף על מפעל המרכבה והרק"מ במש"א 7000. לאחר מכן שימש כמפקד היחידה לניסויים והבטחת איכות. בשנים 2008–2006 פיקד וולף על מרכז שיקום ואחזקה 7000. לאחר מכן מונה לרמ"ט אגף הטכנולוגיה והלוגיסטיקה בדרגת תא"ל. כמו כן היה חבר בצוות תוכנית ההתייעלות הרב-שנתית של צה"ל ומשרד הביטחון, שגובשה בסיוע תאגיד הייעוץ הבינלאומי מקינזי.

וולף הוא בעל תואר ראשון בהנדסת מכונות בפקולטה להנדסת מכונות בטכניון ובעל תואר שני במנהל עסקים מאוניברסיטת תל אביב.

וולף נשוי ואב לשלושה.

קישורים חיצוניים 

 תא"ל עופר וולף, קורות חייו באתר אגף הטכנולוגיה והלוגיסטיקה.
 נעמה רק, הזיכרון האישי שלו, אתר דובר צה"ל,  28.04.2009.
 "הלוגיסטיקה תמשיך לעבוד גם תחת אש", אתר "ישראל דיפנס",  17.06.2012.
 .
 נעמה רק, מוקירים את העבר, בונים את העתיד, אתר דובר צה"ל,  13.05.2009.
 .
 .
 .

הערות שוליים 

קציני אגף הטכנולוגיה והלוגיסטיקה
תתי-אלופים בצה"ל
בוגרי הטכניון - מכון טכנולוגי לישראל
ישראלים שנולדו ב-1961